Daniel Chee Tsui

Daniel Chee Tsui 崔琦 (* 28. Februar 1939 in Henan, China) is en chineesch-amerikaansch Physiker. He befaat sück mit de elektrisch Eegenschapen van dünn Filme, mit Halfleiter-Mikrostrukturen un mit Fastkörperphysik.

Tsui wurr 1998 tosommen mit Robert Betts Laughlin un Horst Ludwig Störmer mit den Nobelpries för Physik uttekent för dat Opdecken van en nee Aart van Quantenfleetigkeit, den brakentahligen Quanten-Hall-Effekt, den he an den Bell-Labs mit Störmer un Arthur Charles Gossard 1981 opdeckt hett.

Tsui gung 1958 in de USA, um an dat Augustana College in Rock Island (Illinois) to studeeren. 1961 hett he dor sien Bachelor-Afsluss maakt. 1967 kreeg he an de  University of Chicago sien Doktertitel. 1968 bit 1982 weer he an den Bell Laboratories. Siet 1982 is he Perfesser för Elektrotechnik in Princeton.

Ehrungen un Liddmaatschapen
 1984 Oliver E. Buckley Condensed Matter Prize
 1985 Fellow van de American Physical Society
 1987 Liddmaat van de National Academy of Sciences
 1998 Nobelpries för Physik
 2000 Liddmaat van de American Academy of Arts and Sciences Book of Members, afropen an’n 23. Juli 2016

 Weblinks 
 Daniel Chee Tsui up de Sieden van den Npbelpries (engelsch)
 D. C. Tsui Biography; American Institute of Physics, ip.org, afropen an’n 5. Februar 2018
  Homepage in Princeton (Stand 2011) 

 Enkeld Nahwiesen 

Kategorie:Mann
Kategorie:Börger von China
Kategorie:Börger von de USA
Kategorie:Boren 1939
Kategorie:Physiker
Kategorie:Nobelpriesdräger (Physik)